Шетелдік БАҚ өкілдеріне Қазақстанның туристік орындары таныстырылды
DATE: 17:02, 09 Шілде 2024 | GMT +5
TITLE: Шетелдік БАҚ өкілдеріне Қазақстанның туристік орындары таныстырылды
URL: https://kaz.inform.kz/news/sheteldk-bak-oklderne-kazakstannin-turistk-orindari-tanistirildi-1d64d9/
META: DATE: 17:02, 09 Шілде 2024 | GMT +5
TOTAL WORDS: 134
AUTHOR(S):
TEXT: Іс-шараға Шанхай ынтымақтастық ұйымына мүше мемлекеттер басшылары кеңесінен ақпарат таратуға келген Германия, Үндістан, Испания, Италия, Оңтүстік Корея, Ливан, Малайзия, АҚШ, Чехия және Сербия журналистері қатысты. Фото: ҚР Туризм және спорт министрлігі. Кездесу барысында Ержан Еркінбаев журналистерге Қазақстандағы туризмнің дамуы, маркетинг саласында жүргізіліп жатқан саясат, туристік инфрақұрылымның дамуы және елдің визалық режимі туралы егжей-тегжейлі айтып берді. Сондай-ақ визасыз режим енгізілген елдер тізімін кеңейту және Еуропа мен Таяу Шығыс елдерімен тікелей әуе рейстер санын ұлғайту мәселелеріне ерекше назар аударды. Фото: ҚР Туризм және спорт министрлігі. Журналистер туристік ағынды дамытуға, инфрақұрылымға және «Қытайдағы Қазақстан туризмі жылын» өткізу жөніндегі бастамаларға қызығушылық танытты. Әңгіме барысында Қазақстанда туризм саласын дамытуға қатысты өзекті мәселелер көтерілді. Жиынға қатысушылар Қазақстанның туристік әлеуеті, туристер мен саяхатшылардың мүдделері, сондай-ақ Қазақстан мен өзге елдер арасындағы туристік ағымды одан әрі ұлғайту перспективалары туралы өз пікірлерін ортаға салды
